Zilais kalns

Zilais kalns (arī Piksteres Zilais kalns) ir pilskalns Sēlijā, kas atrodas Aizkraukles novada Sunākstes pagastā puskilometru uz ziemeļrietumiem no bijušās Piksteres muižas apdzīvotā vietā Zilkalne starp Rožkalnu un Lukstiņu mājām.

 Apraksts 
Zilais kalns ir savrups, kokiem apaudzis, ap 20 m augsts kalns, kam ir ziemeļu-dienvidu virzienā orientēts plakums (izmēri 50 x 35 m) ar nelielu kumpumu dienvidu pusē. Ap 3 m zem plakuma līmeņa apkārt visam kalnam izveidota terase. 5—6 m zem pirmās terases kalna austrumu un rietumu nogāzēs izveidota vēl viena maz izteikta terase. Pilskalna austrumu un ziemeļaustrumu stūri bojāti ar Pirmā pasaules kara tranšejām.J. Urtāns, Senie pilskalni Aizkraukles novadā, Rīga, 1996.

Pilskalnā konstatēts ap metru biezs kultūrslānis, kas satur bezripas gludās, apmestās un švīkātās keramikas lauskas. Nekādi plašāki arheoloģiskie pētījumi pilskalnā nav veikti.

Pirmās nenoteiktās ziņas par pilskalnu pie Piksteres sniedzis Augusts Bīlenšteins 1882. gadā.A. Bielenstein, Reisesskizen aus dem Oberlande//Baltische Monatschrift. Bd. 29  - 1882. - S.577. 1926. gadā savas Zemgales pilskalnu apzināšanas ekspedīcijas laikā pilskalnu apsekojis un uzmērījis Ernests Brastiņš, kurš arī izteicis mazticamu hipotēzi, kas pilskalns varētu būt bijis apdzīvots jau akmens laikmetā.E. Brastiņš, Latvijas pilskalni. Zemgale un Augšzeme, Rīga, 1926.g. 20. gadsimta nogalē pilskalnu aprakstījis arī Juris Urtāns, kurš pēc atradumiem Zilā kalna apdzīvotību datējis ar 1. gadu tūkstoti pirms mūsu ēras un mūsu ēras 1. gadu tūkstoti.J. Urtāns, Piksteres Zilais kalns//Lauku dzīve. - 1987.g., Nr.5. Pilskalna apkārtnē zināmi vairāki senkapi.

 Foto galerija 

 Atsauces 

 Ārējās saites 
 www.latvijas-pilskalni.lv

Kategorija:Pilskalni Sēlijā
Kategorija:Aizkraukles novads